section_heading: Životopis
paragraph_text: Jazz glazbom se počinje baviti ranih osamdesetih u Zagrebu nastupajući po klubovima u Hrvatskoj i Sloveniji. Ubrzo stvara vlastiti skladateljski rukopis povezujući glazbenu i dijalektalnu tradiciju rodne Istre s jazz glazbom što joj donosi i internacionalno priznanje. Skladala je dvjestotinjak vlastitih skladbi, izdala 13 autorskih CD-a s vlastitim kompozicijama za koje je napisala i većinu stihova. Piše stihove na svom materinjem južnoistarskom dijalektu, a pjeva i na nekoliko ostalih istarskih dijalekata slavenskog i romanskog podrijetla od kojih nekima prijeti izumiranje, uglazbljujući stihove istarskih pjesnika.